
Postkassen
Vise postkassen

For å vise postkassen og lese e-post, klikk symbolet kalt ”Postkasse” i mappelisten på venstre side. Dersom det er kommet nye meldinger, vises antall nye beskjeder bak symbolet.

Figur 1: Postkassen

Bildet viser symbolet for postkassen i mappelisten. Trykk for å åpne innboksen.

I postkassen vises alle mottatte elementer som en liste, som standard sortert etter dato. Leste meldinger vises med normal skrifttype, mens uleste meldinger formateres med fet skrift. For å lese en beskjed, dobbeltklikk navnet med venstre musknapp.

Figur 2: Postkassen

E-post

Sende ny e-post

1.
Trykk på knappen merket ’Ny post’ på verktøylinjen

Dette åpner dialogboksen for ny e-post. Du kan også opprette ny post ved hjelp av menyen ”Fil – Ny – Post”, eller med snarveien ”CTRL + M” på tastaturet.

Figur 3: Ny post
Bruk denne knappen for å skrive og sende en ny e-post.

2. 
Velg navnet på avsender
Dette er som standard ditt eget navn, men du kan ved å trykke på ”fra” knappen velge hvem som skal være 
avsender. Dette er mest aktuelt om du har lagt til flere enn èn e-post konto i din GroupWise.

Figur 4: ”Fra listen”

Her står ”Novell GroupWise” som standard. Det er den som skal være markert om man skal sende post fra sin GroupWise konto.
3.
Skriv e-postadressen eller brukernavnet til mottageren
Tast inn en adresse eller et brukernavn fra adresseboken i dette feltet, og trykk ”Enter” når du er ferdig.  
(Hvis GroupWise kjenner igjen navnet eller brukernavnet, vil den autofullføre.)
Dersom meldingen skal ha flere enn èn mottaker, gjenta prosessen for hver adresse. Dersom du vil velge mottakere fra adresseboken, trykk på knappen merket ”Adresse” i menyen på toppen.
Du får da opp en ”Adressevelger”, dobbeltklikk på hver adresse du vil legge til, og trykk ”OK” for å godta.

4.
Fyll ut emnefeltet

Tast inn ønsket emne i dette feltet. Dersom du ikke skriver noe her, brukes den første setningen i meldingsfeltet som emne.

5.
Fyll ut meldingsfeltet

Skriv inn beskjeden i dette feltet.

6.
Legg til eventuelle vedlegg

Dersom du vil sende en eller flere filer som vedlegg til meldingen, klikk på ”binders” knappen merket ”Legg ved fil”, ved siden av ”adresse” knappen i den øvre menyen. En dialogboks vises og lar deg velge hvilke filer du vil sende. Når du har valgt filer og klikket ”OK”, vil vedleggene vises som ikoner i feltet på bunnen av meldingen.

Figur 5: Gjeldende vedlegg
Dette feltet viser hvilke vedlegg som skal sendes med meldingen. Vedleggene vises som ikoner helt nederst i e-postvinduet.
7.
Send meldingen

Trykk på knappen merket ”Send”. Meldingen sendes umiddelbart.
E-post

Svare på e-post
1.
Åpne meldingen du vil svare på

Gå til postkassen og dobbeltklikk på meldingen for å åpne den i et eget vindu.

2.
Trykk på knappen merket ”Svar”

Bruk knappen merket ”Svar” i den øvre menyen. Du vil bli spurt om du vil sende svaret kun til avsenderen (”Svar til avsender”) eller til både avsender og alle mottakere (”Svar til alle”). Det siste alternativet gjelder også adresser i kopifeltet, men ikke for mottakere som fikk meldingen som blindkopi.

[image: image8.png]Opp





Figur 6: Svar

Velg hvem som skal motta svaret.

3.
Gjør endringer i emne- og meldingsfeltet

Som standard tilføyes den originale emneteksten ”SV: ” når du svarer på en e-post med Novell GroupWise, men den kan enkelt endres. Tast deretter den nye beskjeden inn i meldingsfeltet.

4.
Legg til eventuelle vedlegg

Her gjelder samme prosedyre som når du sender en ny e-post. Klikk knappen merket ”Legg ved” i den øvre menyen, og bruk velg filer fra dialogboksen. Alle vedlegg vises som ikoner under meldingsfeltet etter at de er lagt til. Vær obs på at vedlegg som fulgte med den opprinnelige meldingen ikke legges ved når du svarer.

5.
Send meldingen

Trykk på knappen merket ”Send” i den øvre menyen. Meldingen sendes umiddelbart.
Adresseboken

Om adresseboken
Vise adresseboken

Klikk på knappen merket med ”Adressebok” øverst på verktøylinjen. Adresseboken vises i et eget vindu.

Figur 7: Vis adresseboken

Bruk denne knappen for å åpne adresselisten.

Ulike adressebøker

Vinduet for adresseboken inneholder flere skilleark i menyen til venstre som representerer ulike adresselister. Som standard vises den automatiske adresselisten for GroupWise, som inneholder alle brukeres adresser. Denne listen kan du ikke endre, men du kan opprette egne lister for personlige adresser.
I tillegg finnes en liste med de mest brukte adressene kalt ”Mye brukte adresser”.

Grupper i adresseboken

Dersom du skal sende meldinger til mange adresser om gangen, kan det lønne seg å bruke grupper. En gruppe er en beholder som inneholder andre adresser, og finnes i to typer: personlige grupper, og grupper opprettet av systemadministrator. Sistnevnte kan ikke endres av brukere, og finnes i den automatiske adresselisten for GroupWise. En slik gruppe kan for eksempel inneholde alle adressene på en avdeling. Personlige grupper oppretter du selv, og lagrer dem i en personlig adresseliste.

Opprett en ny gruppe, i adresseboken

Trykk da på ”nytt” øverst til venstre i adresseboken og velg ”grupper”. Gi gruppen et navn, en beskrivelse og så trykk på ”legg til” for å legge til kontakter i den nye gruppen. 

Adresseboken

Legge til en Kontakt
1.
Vis adresseboken

Bruk knappen merket ”Adressebok” på verktøylinjen i hovedvinduet til GroupWise.

2.
Velg adresseliste

Bruk skillearkene til venstre for å velge den listen der du vil opprette den nye adressen.

3.
Trykk på ”rediger”
Rediger finner du ved siden av ”Fil” i den øverste verktøylinjen. Velg ”Legg til..”
4.
Velg type
En dialogboks vises som lar deg velge hva slags oppføring du vil opprette. Klikk på valget ”kontakt” og klikk 
deretter ”OK”.

5.
Fyll in kontaktinformasjon

Fyll inn de nødvendige opplysningene i sine respektive felter.

6.
Klikk ”OK” for å opprette adressen

Bruk knappen merket ”OK” for å godta og returnere til adresseboken. Den nye kontakten vises i den valgte adresselisten.

Adresseboken
Opprette en personlig gruppe

1.
Vis adresseboken

Bruk knappen merket ”Adressebok” på verktøylinjen i hovedvinduet til GroupWise.

2.
Velg adresseliste

Bruk skillearkene til venstre for å velge den listen der du vil opprette den nye gruppen i.

(se figur 8)

3.
Trykk på ”rediger”

Rediger finner du ved siden av ”Fil” i den øverste verktøylinjen. Velg ”Legg til..” 

4.
Velg type

En dialogboks vises som lar deg velge hva slags oppføring du vil opprette. Klikk på valget ”gruppe” og klikk deretter ”OK”.
5.
Velg hva gruppen skal hete
Det første som da kommer opp, er en ny side med to skilleark. På detaljer velger du hva gruppen skal hete, og hvem som skal ligge i denne gruppen.  Du kan også skrive en kommentar. 
6.
Legg til bruker i gruppen
Når du skal velge de adressene og de brukere du skal ha i gruppen, så trykker du på knappen ”legg til”.
Du vil da få opp en ny side, hvor du kan søke etter brukere i GroupWise adresseboken.

Dobbelt klikk på de brukere du vil ha over i gruppen din, og trykk på ”ok”.

Figur 8: Ny gruppe

Slik ser det ut når man har opprettet en ny gruppe (”test”) under adresseboken ”Kurt Alexander Ljungberg”. 
Når man trykker den gruppen man har opprettet, så ser man de brukere som ligger i denne gruppen (”Lasse Evjensvold”).

Kalender

Legge inn en avtale
1.
Vis kalenderen

Trykk på knappen merket ”Åpne kalender” på verktøylinjen. Kalenderen for denne dagen vises i et eget vindu. Du kan også klikke på kalendersymbolet i mappelisten for å åpne kalenderen i hovedvinduet.

Figur 9: Vis kalender

Bruk denne knappen for og åpne
2.
Velg dato og tidspunkt

Kalenderen viser automatisk avtalene for denne dagen, men du kan velge andre dager i oversikten i venstre marg. Merk av det tidsintervallet du ønsker for avtalen (klikk på et tidspunkt og dra pekeren for å merke). Det valgte intervallet merkes med sort.

Figur 10: Merket intervall

Merk den perioden du vil at avtalen skal gjelde.

3.
Tast inn avtalen

Tast inn ønsket tekst for avtalen, og avslutt med ”Enter”. 
Husk at teksten du skriver inn vil bli synlig for andre som har tilgang til å se din kalender.

4.
Bestemme avtalens status
Når avtalen er opprettet, vises den som en grå boks i kalenderfeltet. Fargen bestemmes av avtalens status, som settes til ”Opptatt” som standard. Status for en avtale kan endres, og det er en fordel å stille denne inn riktig. For å bestemme status for en avtale, klikk avtalen med høyre musknapp og velg ”Vis avtaler som”.

Figur 11: Endring av avtalestatus

Klikk med høyre musknapp og velg ønsket status.

Kalender
Endre en avtale

1.
Vis kalenderen og avtalen

Bruk knappen merket ”Åpne kalender” eller klikk kalendersymbolet i mappelisten for å vise kalenderen. Velg riktig dag, og rull kalenderen slik at du ser avtalen.

2.
Dobbeltklikk på avtalen i kalenderen

Klikk to ganger på avtalen med venstre musknapp, eller klikk en gang med høyre og velg ”Åpne” fra rullemenyen. En dialogboks vises med detaljer om den valgte avtalen.

3.
Gjør endringer

Ved hjelp av denne dialogboksen kan du gjøre en rekke endringer på avtalen. Du kan gjøre endringer på blant annet dato, tidspunkt, varighet, sted, emne og melding. For å endre dato, klikk på knappen med kalendersymbol til høyre for datofeltet (figur 12). Dersom du vil endre tidspunkt, bruk klokkesymbolet til høyre for feltet for starttidspunkt.

Figur 12: Endre dato

Bruk denne knappen for å endre avtalens dato.

4.
Klikk ”Oppføring” for å godta endringene

Bruk knappen merket ”Oppføring” i den øvre menyen for å godta endringer i avtalen og lukke dialogboksen.
Kalender
Flerbruker
1.
Vis kalenderen i hovedvinduet
Trykk kalendersymbolet i mappelisten for å vise kalenderen.

Figur 14: Vis kalenderen

Klikk dette symbolet for å vise kalenderen i full skjerm.

2. 
Trykk på knappen ”Flerbruker”

Dette aktiverer flerbrukerkalenderen i GroupWise. Denne visningen gir deg tilgang til de andre brukernes kalendere og avtaler.

Figur 15: Flerbruker

Velg denne knappen for å vise flere brukere i kalenderen.

Kalenderen i flerbrukermodus ligner på den vanlige kalenderen, men har en kolonne for hver bruker som man har lagt til i tillegg til din egen. Du kan bare vise kalendrene til de brukere som har sine kalendere delt, og bare avtaler som ikke er merket med ”privat”.

Dersom ikke alle kolonnene får plass på skjermen samtidig, kan du bruke ”+ / -” klappen øverst til høyre for å gjøre kalenderrutene større eller mindre. 
Som standard vises dagens dato, men du kan bruke datovelgeren i venstre hjørne for å velge en annen. For å velge en annen måned, trykk på knappen til høyre for det feltet der den gjeldende dato vises.
[image: image20.png]v Vindu  Hielp

@ skt bt | |




Figur 16: + / -
”Zoom” ut og inn for å få bedre oversikt.

Figur 17: Velg dato
Bruk pilene på hver side for å vise andre dager, 7 dager fremover, 1 måned frem, eller 1 år frem i tid.
Kalender

Kalle inn til møte

1.
Trykk på knappen merket ”ny avtale” på verktøylinjen

Dette åpner dialogboksen som lar deg opprette en ny felles avtale. Du kan også bruke menyvalget ”Fil – Nytt – Avtale”, eller ”CTRL + SKIFT + A” på tastaturet.

Figur 18: Ny avtale

Bruk denne knappen for å vise dialogboksen for ny avtale.

2.
Tast inn mottakernes e-postadresse

Fyll ut feltet merket ”Til” med mottakernes adresser, på samme måte som når du sender en ny e-post. Du kan velge å taste inn adressene for hånd, eller bruke adresseboken til å sette dem inn.

3.
Fyll ut feltene ”Sted”, ”Startdato” og ”Varighet”

Bruk knappene ved siden av hvert felt for å velge dato og tidspunkt for møtet, på samme måte som når du redigerer en personlig avtale i kalenderen.

4.
Finn ut om tidspunktet passer
Når du har valgt et tidspunkt, trykk på knappen merket ” Søk etter ledig tidspunkt” i den øvre menyen. En dialogboks åpnes hvor de inviterte brukeres avtaler for dette tidspunket vises. Dersom tidspunktet ikke passer for alle kan du bruke denne dialogen til å velge et nytt, eller klikke på knappen merket ”Autovalg” for å la GroupWise finne et passende tidspunkt.

Figur 19: Søk etter ledig tidspunkt

Bruk denne knappen for å velge et tidspunkt der alle er ledige.

Kalender
Svare på innkallinger
Dersom du er innkalt til et møte eller en annen avtale, mottar du en innkalling per e-post. I postkassen ser en slik innkalling ut som en vanlig melding, men har i tillegg et ikon som skiller den fra vanlige meldinger. Når du åpner en slik melding, vil du få anledning til å godta eller avslå avtalen. Dersom du godtar innkallingen, legges den planlagte avtalen automatisk inn i din kalender. Dersom du avslår, slettes meldingen fra postkassen.

1.
Åpne innkallingen

Gå til postkassen og dobbeltklikk på elementet du vil besvare. Meldingen åpnes i et nytt vindu.

2.
Velg å godta eller avslå avtalen

Bruk knappene merket ”Godta” og ”Avslå” som du finner i den øverste menyen.

Figur 20: Godta avtale

Velg mellom disse knappene for å godta eller avslå avtalen.
3.
Skriv en kommentar

Velger man pilen som peker ned ved siden av ”Godta”, så får man opp noen alternativer. Velger man godta med alternativer, så får man muligheten til å skrive en kommentar. Avsenderen vil få din kommentar tilsendt, og det kan være lurt å bruke dette feltet til å gi en begrunnelse for valget.

4.
Klikk på ”OK”

Bruk knappen merket ”OK” for å lukke dialogboksen og returnere til postkassen. Husk at innkallinger slettes fra innboksen etter at de er besvart.

Kalender

Annullere en avtale eller innkalling

1.
Gå inn i kalenderen
Her vil du se en oversikt over dine møter og avtaler.

Figur 21: Liste over avtaler
Her ser du et eksempel på hvordan det ser ut når avtalen ”teste” har blitt lagt til. Man kan også se rom nummeret (stedet) hvor møtet / avtalen skal være.

2. Dobbelt klikk på avtalen du vil avslå
Da får man opp et ”E-post” lignende vindu, med all informasjonen om avtalen.

Figur 22
3.
Avslå
Klikk på knappen merket ”avslå”, eller på pilen ved siden av for å avslå avtalen. Velger man å trykke på pilen, så får man muligheten til å skrive en kommentar på hvorfor avtalen er avbrutt (se figur 23).
                            Figur 23:

GroupWise på Internett

Logge inn

1.
Koble opp og start nettleseren

Bruk for eksempel Microsoft Internet Explorer eller Opera, og gå til adressen ”https://post.hive.no” (uten anførselstegn). Dersom nettleseren ikke finner siden på første forsøk, bruk funksjonen ”Oppdater” eller ”Refresh”. Fungerer det ikke da heller, kontroller at du har internett ved å prøve en annen webside.
2.
Svar ja på spørsmål om å fortsette

En dialogboks vises med spørsmål om du vil fortsette. Klikk på knappen merket ”Yes”.

3.
Velg språk

Du vil nå få mulighet til å velge hvilket språk du vil at systemet skal bruke. Som standard er norsk valgt. Velg språk fra listen og trykk deretter ”Go”.

4.
Tast inn brukernavn

Når siden kommer til syne blir du spurt om å taste inn ditt brukernavn. Dette er det samme som dine initialer, og det samme brukernavnet som du bruker på resten av høgskolens systemer.

5.
Tast inn passord
I tillegg til brukernavn finnes et felt for passord. Dette passordet er ditt passord for Novell GroupWise, og det samme som du bruker for å lese e-post på høgskolens maskiner.

6.
Logg inn

Trykk knappen merket ”Innlogging” for å logge inn på Novell GroupWise.
GroupWise på Internett
Lese og sende e-post
Brukergrensesnittet i internettutgaven av GroupWise ligner det vanlige, og støtter de viktigste funksjonene som e-post, avtaler, kalender og adressebok. 
Innboksen

For å sjekke innboksen og lese e-post, trykk på knappen med bilde av en jordklode øverst til venstre i vinduet. Når du logger inn, vises innboksen automatisk. Som i den vanlige utgaven vises meldingene i en liste sortert på dato, med nye beskjeder formatert med fet skrift. Klikk en gang med venstre musknapp på den meldingen du vil lese, så åpner den seg i et nytt vindu.

Figur 24:

Bruk denne knappen for å se etter ny e-post

Sende e-post

For å sende en ny e-post, bruk ikonet med bilde av et ark og en penn i den venstre margen. Et nytt vindu vises som lar deg skrive en ny melding.

[image: image29.png]Buslutt





Figur 25:

Bruk denne knappen for å skrive ny e-post

Vinduet som vises inneholder de samme elementene som i den vanlige utgave av Novell GroupWise. Fyll inn de nødvendige feltene og trykk knappen ”Send” for å sende meldingen.

GroupWise på Internett
Arbeide med kalenderen
Vise kalenderen
Trykk på knappen med bilde av en kalender i venstre marg for å vise kalenderen. Kalenderen for denne dagen vises da i hovedvinduet. Kalenderen i internettutgaven av GroupWise har lignende oppbygning som den vanlige utgaven, men med noe mindre funksjonalitet. 

Figur 26:

Bruk dette symbolet for å vise kalenderen.

Den gjeldende måneden vises til venstre, mens dagens avtaler, påminnelser og notater vises til høyre i vinduet. Du kan klikke på hvilken som helst av dagene i månedsoversikten for å vise avtalene for den dagen, eller klikke på pilene ved siden av månedsnavnet for å skifte måned. For å vise mer informasjon om en avtale, klikk en gang på navnet med venstre musknapp.

Behandle avtaler i kalenderen

For hver avtale finnes en markeringsboks i margen. For å markere en avtale, sett et kryss i denne boksen. Ved hjelp av knapperaden over kalenderelementene kan du blant annet velge å godta, avslå eller slette markerte avtaker.

Figur 27: Marker avtaler

Sett et kryss i denne boksen for å markere avtalen. Fjern krysset for å fjerne markeringen.

Figur 28: Behandle avtaler

Bruk disse knappene for å behandle markerte avtaler.
GroupWise på Internett

Lage nye avtaler
1.
Vis kalenderen

Bruk kalendersymbolet i venstre marg for å åpne kalenderen.

2.
Trykk på knappen for ny avtale nederst til venstre

Trykk der det står ”Lag avtale” nederst på siden. Dette åpner en dialogboks som lar deg skrive en ny avtale.

Figur 29: Lag ny avtale

Trykk her for å lage en ny avtale.

3.
Fyll inn de nødvendige feltene

Feltet kalt ”Til” har allerede dine initialer i seg. Hvis du bare vil legge inn en personlig avtale skal du ikke endre dette feltet. Dersom du vil sende avtalen til andre kan du taste inn deres adresser, atskilt med semikolon ”;”.
4.
Send avtalen

Klikk på knappen merket ”Send” for å sende avtalen.

5.
Oppdater kalendervinduet

Trykk kalendersymbolet i venstre marg en gang til for å oppdatere kalendervisningen. Den nye avtalen vises i kalendervisningen.

6.
Godta avtalen

For at avtalen skal gjelde, må du godta den. Sett et kryss i markeringsboksen ved siden av avtalen, og klikk på knappen merket ”Godta” i knapperaden over kalendervisningen.

GroupWise på Internett

Logge ut
For at uvedkommende ikke skal få tilgang til din postboks er det viktig å logge ut når du er ferdig. For å logge ut, bruk knappen kalt ”Avslutt” øverst på skjermen.

Figur 30: Avslutt

Dette avslutter Novell GroupWise.

Laget i 2004 av IT-fellestjeneste, for Høgskolen i Vestfold (HVE).

Web: http://hive.no
Mail: Itgruppa@hive.no 

